กระชายขาว แนวโน้มดีในการป้องกันและรักษาโรคโควิด-19 ให้ผลการรักษาใกล้เคียงกับฟ้าทะลายโจร
พญ.อัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก เปิดเผยว่า กรมการแพทย์แผนไทยและการแพทย์ทางเลือกได้ใช้องค์ความรู้ด้านการแพทย์แผนไทย ศึกษาวิจัยสมุนไพรไทยเพื่อใช้เป็นยาทางเลือกในการรักษาผู้ป่วยโควิด-19 พบว่า กระชายขาว ในด้านการรักษาและป้องกันได้ผลค่อนข้างดี โดยให้ผลการรักษาใกล้เคียงกับฟ้าทะลายโจร โดยมีแนวโน้มว่ากระชายจะเป็นอีกหนึ่งทางเลือกที่ใช้ในการรักษาโควิด-19 ซึ่งขณะนี้กรมการแพทย์แผนไทยและการแพทย์ทางเลือก, ECDD ได้ร่วมมือกับมหาวิทยาลัยมหิดล, TCELS พัฒนาต่อยอดสมุนไพรกระชายอย่างจริงจังโดยการทดลองใช้กับมนุษย์ถึงผลการรักษาและผลข้างเคียง เบื้องต้นกรมการแพทย์แผนไทยและการแพทย์ทางเลือกยังสนับสนุนให้ใช้สมุนไพรไทยอีกหลายชนิดเพื่อใช้ในด้านส่งเสริมสุขภาพอีกด้วย